《谢庄颜延之吟》
宋代·黄裳

千里共明月，彼此惟月知。音信虽不闻，有月难为询。

对月祇自恨，中夜还窥人。姝子想无寐，瞻望应敷陈。

既然默默得心腑，那更徐徐入庭户。因笑延之题，殁为长不归。

一息已云往，宁复为归期。稚子亦自晓，安用延之持。

希逸辨既妄，徒泄延之非。两诗寓意□□好，云海沈沈杳无耗。

红颜销尽那得闻，惟胜知之遇凶暴。

作者简介：黄裳（1044-1130），字勉仲，延平（今福建南平）人。元丰五年（1082）进士第一，累官至端明殿学士。卒赠少傅。著有《演山先生文集》、《演山词》。黄裳是北宋著名文学家和词人，其词语言明艳，如春水碧玉，令人心醉，著有《演山先生文集》、《演山词》，词作以《减字木兰花》最为著名，流传甚广。